
 МОДЕЛ УГОВОРА


УГОВОР
о пружању услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“),
ЈН број 0028/2021


Закључен између:
Коридори Србије доо, Београд
са седиштем у Београду, улица Краља Петра бр.21
ПИБ: 105940792,
матични број: 20498153,
Е-mail адреса: office@koridorisrbije.rs 
које заступа Александар Антић, в.д. директора
(у даљем тексту: Наручилац)

и

................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ назив банке:......................................,
Е-mail адреса: ______________________
кога заступа................................................................... 
(у даљем тексту: Пружалац услуга)

* ПОДИЗВОЂАЧ (и):

................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ назив банке:......................................,
Е-mail адреса: _______________________
кога заступа................................................................... , са друге стране;

................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ назив банке:......................................,
Е-mail адреса: _______________________
кога заступа................................................................... , са друге стране.



* ЧЛАНОВИ ГРУПЕ ПОНУЂАЧА:

................................................................................................
са седиштем у ............................................, улица .........................................., 
ПИБ:.......................... 
матични број: ........................................
број рачуна: ............................................ назив банке:......................................,
Е-mail адреса: ___________________
кога заступа................................................................... 



................................................................................................
са седиштем у ............................................, улица .........................................., 
ПИБ:.......................... 
матични број: ........................................
Број рачуна: ............................................ Назив банке:......................................,
Е-mail адреса: _______________________
кога заступа................................................................... 

________________________________________________


Основ закључења:
ЈН број: 0028/2021
Број и датум Одлуке о додели уговора: ...............................................

Понуда изабраног понуђача бр. ______ од...............................

ПРЕАМБУЛА

Уговорне стране сагласно констатују:
- да је Закључком Владе РС 05 број: 344-2089/2020 од 12.02.2020. године пројекат изградње „Фрушкогорског коридора“ (брза саобраћајница – државни пут IБ реда бр. 21, Нови Сад – Рума) препознат као пројекат изградње и реконструкције јавне линијске саобраћајне инфраструктуре од посебног значаја за Републику Србију, а у складу са Законом о посебним поступцима ради реализације пројеката изградње и реконструкције линијских инфраструктурних објеката од посебног значаја за Републику Србију („Сл. гласник РС“ бр. 9/2020);
 - да се пројекат изградње „Фрушкогорског коридора“ реализује на основу Комерцијалног уговора о пројектовању и извођењу радова на изградњи брзе саобраћајнице – државног пута IБ реда бр. 21, Нови Сад – Рума („Фрушкогорски коридор“), који је закључен 06.10.2020. године између Републике Србије коју заступа Влада, као Финансијера, ЈП „Путеви Србије“ као Инвеститора, „Коридори Србије“ д.о.о. Београд, као Наручиоца, и China Road and Bridge Corporation, Zhonglu Plaza, Andingmenwai Dajie C88, Пекинг, НР Кина, као Извођача (у даљем тексту: Комерцијални уговор). Комерцијални уговор упућује на примену FIDIC Услова уговарања за постројења и пројектовање – изградњу, прво издање 1999. године (Mеђународна федерација консалтинг инжењера)
- да је Наручилац у складу са чл. 52. Закона о јавним набавкама („Сл.гласник РС“, број 91/2019) спровео отворени поступак јавне набавке услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), ЈН број 0028/2021, ради закључења уговора о јавној набавци;
 - да су средства за покретање и реализацију предметне јавне набавке у 2021. години обезбеђена Програмом о изменама Програма пословања „Коридори Србије“ друштво са ограниченом одговорношћу Београд за 2021. годину, у складу са Решењем Владе РС 05 број 023-01451/2021 од 18.02.2021. године, и то на позицији: 5.7. Табеларни преглед у РДС – Услуге стручног надзора – Средства из буџета; обавезе које доспевају у наредној буџетској години биће реализоване највише до износа средстава која за ту намену буду одобрена у тој буџетској години;
·  да је Пружалац услуга дана ___________. године доставио понуду заведену под деловодним бројем Наручиоца ____________ од __________. године (у даљем тексту: Понуда), која представља саставни део овог уговора и само се тако може тумачити;
· да је Наручилац на основу Извештаја о поступку јавне набавке бр. _________ од _________ године, издатог од Комисије за јавну набавку, у складу са чланом 146. Закона о јавним набавкама, донео Одлуку о додели уговора _________ од __________ године и прихватио понуду Пружаоца услуга бр. ________ од ___________ године и изабрао Пружаоца услуга за набавку услуга из спроведеног поступка јавне набавке;
· овај Уговор закључује се у складу са:
· Законом о јавним набавкама („Службени гласник РС”, бр. 91&2019) и пратећом подзаконском регулативом;
· Законом о планирању и изградњи („Службени гласник РС“ бр. 72/2009, 81/2009 – испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др. закон и 9/2020);
· Законом о облигационим односима („Службени лист СФРЈ“ бр. 29/78, 39/85, 45/89 – одлука УСЈ и 57/89,  „Службени лист СРЈ“ бр. 31/93, „Службени лист СЦГ“ бр. 1/2003 – Уставна повеља, „Сл. гласник РС“ бр. 18/2020); 
· Законом о роковима измирења новчаних обавеза у комерцијалним трансакцијама („Службени гласник РС“ бр.119/2012, 68/2015, 113/2017, 91/2019, 44/2021 и 44/2021 – - др. закон);
· другим релевантним прописима.


ПРЕДМЕТ УГОВОРА
Члан 1.
Предмет Уговора је вршење услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“) у реализацији Комерцијалног уговора, у свему у складу са условима и техничким спецификацијама из конкурсне документације за јавну набавку бр.0028/2021 и Понудом Пружаоца услуга, у складу са условима овог Уговора, прописима Републике Србије (важећи Закон о планирању и изградњи, пратећа подзаконска регулатива и други релевантни прописи) и документацијом на основу које се реализује пројекат изградње, као и вршење надзорне функције у складу са Комерцијалним уговором (вршење функције надзора - Инжењера на пројекту). У случају да неко питање, дефинисано Комерцијалним уговором, није обухваћено домаћим прописима, примениће се међународна процедура/правило наведено у Комерцијалном уговору.

Предмет Уговора је пружање услуга стручног надзора над извођењем радова на изградњи 
Фрушкогорског коридора (4 деонице), и то:

- Државни пут IБ реда бр.21: Нови Сад – Рума:

· Деоница 1: Петља „Аутопут Е-75“ – Парагово,
km:6+900,00 – km:17+445,00 „ПП-ДП21“, L = 10,545 km (по Пројектном задатку) 
[km: 6+900,00 - km:18+167,26 „ПДР-ДП21“, L=11,267 km]
са планираном трасом Државног пута IIА реда бр. 100 од Жежељевог моста до Петље „Аутопут Е-75“, 
km:0+698,11 – km:3+877,04 „ГП-ОП“, (осовина „Жежељ“), L = 3,179 km  (по Пројектном задатку) [km 0+698,11 – km 3+428,18 „ПДР-ДП21“, L=2,730km]

· Деоница 2: Парагово – почетак Обилазнице Руме,  
km:17+445,00 – km:34+205,00 „ПП-ДП21“, L = 16,760 km, (km: 18+179,57 – km: 34+657,74, L=16,478) 

· Деоница 3: Петља „Каћ“ – Петроварадин (петља „Аутопут Е-75“), 
km:0+000,00 – km:6+900,00 „ПП-ДП21“, L = 6,900 km, 

· Деоница 4: почетак Обилазнице Руме – Петља “Рума”  (Е-70), 
km: 34+205,00 – km: 44+585,00 „ПП-ДП21“, L = 10,38 km 
(km: 34+657,74 – km:45+178,94, L=10,52km)

Услуге стручног надзора пружаће се по достављеном писаном позиву Наручиоца за приступање вршењу услуга стручног надзора у складу са овим Уговором, уз који Наручилац доставља сву потребну пројектно-техничку и осталу документацију од значаја за извршење уговорених услуга. 

Услугa стручног надзора над извођењем радова на изградњи Фрушкогорског коридора (4 деонице) - државни пут IБ реда брoj 21, Нови Сад – Рума, обухвата:
· Контролу Пројекта за извођење за Деоницу 1, Деоницу 2, Деоницу 3 и Деоницу 4;
· Контролу и верификацију пројекта изведеног објекта за Деонице 1, 2, 3 и 4;
· Стручни надзор над извођењем радова;
· Контролна испитивања квалитета изведених радова;
· Контролу и верификацију инвестиционо-техничке документације потребне за вршење Техничког прегледа објекта и издавање употребне дозволе;
· Учешће у Техничком прегледу објекта.

Члан 2.
Начин вршења услуга стручног надзора које су предмет овог Уговора утврђују се у складу са одредбама важећег закона који регулише планирање и изградњу и пратећом подзаконском регулативом (Закон о планирању и изградњи, Закон о путевима и пратећа подзаконска регулатива и други релевантни прописи), техничком и другом документацијом и стварним потребама Наручиоца. 

Пружалац услуга је дужан да стручни надзор надзор који је предмет овог Уговора врши према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима Републике Србије који уређују предметну област, као и у складу са Комерцијалним уговором и документацијом на основу које се реализује пројекат изградње, све у складу са Техничким спецификацијама из Конкурсне документације за јавну набавку бр. 0028/2021, условима овог Уговора и Понудом Пружаоца услуга. 

Члан 3.
Пружалац услуга је дужан да током реализације Уговора припреми / изради и Наручиоцу достави све потребне извештаје о извршеним услугама у складу са захтевима из Техничких спецификација Конкурсне документације за јавну набавку бр. 0028/2021 и према потребама Наручиоца.

КАДРОВСКИ КАПАЦИТЕТ - ОСОБЉЕ

Члан 4.
Пружалац услуга се обавезује да обезбеди кадровски капацитет (квалификовано кључно, не-кључно и остало техничко особље које испуњава прописане услове за обављање предметне врсте посла у складу са прописима Републике Србије, за одговарајуће области и за обављање одговарајуће врсте конкретног посла у оквиру реализације Уговора, и то према потребама посла, у складу са Комерцијалним уговором, издатом грађевинском дозволом, другим актима надлежних органа и другом документацијом на основу које се реализује предметни пројекат) у складу са условима из конкурсне документације, односно према садржини јавног позива и документације за јавну набавку бр. 0028/2021, све према потребама посла (вршиоце стручног надзора одговарајућих квалификација, према областима, према садржини Тахничких спецификација из конкурсне документације за јавну набавку на основу које је овај Уговор закључен), за све време важења Уговора. У случају да Пружалац услуга не обезбеди кадровски капацитет, односно кључно техничко особље, за све време трајања Уговора, Наручилац има право да наплати средство обезбеђења за добро извршење посла (за испуњење уговорних обавеза) на основу Уговора, као и да исти раскине.

Списак лица која ће бити одговорна за извршење посла по овом Уговору, у складу са Техничким спецификацијама из документације за предметну јавну набавку, са доказима о (радном) ангажовању (по основу радног односа или кроз други вид ангажовања у складу са законом), Пружалац услуга је дужан да достави у року од три дана рачунајући од дана закључења овог Уговора.

О свакој промени у погледу кадровске оспособљености, односно кадрова Пружаоца услуга за реализацију овог Уговора, као и у погледу испуњености захтеваних услова, у смислу става 1. овог члана, Пружалац услуга је дужан да без одлагања обавести Наручиоца.

О евентуалним изменама кључног техничког особља током важења Уговора, Пружалац услуга мора одмах обавестити Наручиоца, а исте могу бити извршене само на основу писане сагласности Наручиоца. Новоангажована лица морају испуњавати прописане услове за кључно техничко особље, односно услове који су предвиђени документацијом o јавнoj набавци бр. 0028/2021, на основу које се овај Уговор закључује.

Непосредни вршиоци стручног надзора и обављања послова који су предмет овог уговора (одговорна лица) могу бити искључиво лица која улазе у састав кључног, не-кључног техничког  и осталог особља, као и лица ангажована у складу са одредбама претходног става овог члана.

Пружалац услуга је дужан да према потребама посла, односно према потребама реализације пројекта по Комерцијалном уговору,  ангажује додатно особље, поред особља за које је конкурсном документацијом за јавну набавку на основу које је закључен овај уговор захтевано достављање доказе о испуњености услова / критеријума. Пружалац услуга је дужан да обезбеди перманентну расположивост неопходног броја кадрова одговарајућих квалификација за потребе пружања услуга стручног надзора на реализацији предметног пројекта, у складу са Уговором, Техничким спецификацијама и садржином документације за спровођење јавне набавке бр. 0028/2021.


ПОДИЗВОЂАЧ И/ИЛИ ДРУГИ СУБЈЕКТ ЧИЈЕ КАПАЦИТЕТЕ КОРИСТИ ПРУЖАЛАЦ УСЛУГА

Члан 5.
		Пружалац услуга ће део услуга које су предмет овог Уговора извршити преко Подизвођача _______________________, ул. ____________________________ бр. ____, ПИБ _______________________, матични број __________________, који ће извршити ___% јавне набавке на основу које је овај Уговор закључен, и то у делу __________________________ (*опис дела услуге по предмету/количини/вредности), у свему у складу са Понудом. 

Није предвиђено непосредно плаћање доспелих потраживања подизвођачу за део уговора који је он извршио. Пружалац услуга је дужан да  у року од 60 дана Наручиоцу достави доказ о измирењу обавеза према подизвођачу за део посла који је извршио подизвођач, као и изјаву подизвођача да је извршио плаћање подизвођачу његових потраживања. Уколико Пружалац услуга у наведеном у року не достави доказ и изјаву подизвођача, наручилац је дужан да достави Канцеларији за јавне набавке предлог за покретање прекршајног поступка.
	Пружалац услуга у потпуности одговара Наручиоцу за извршење уговорених обавеза, те и за услуге извршене од стране подизвођача, као да их је сам извршио. 

	У погледу евентуалне замене подизвођача, поступаће у складу са одредбама Закона о јавним набавкама.

(*     или /алтернативно:

	На реализацији овог Уговора није ангажован подизвођач.)

ОСИГУРАЊЕ
Члан 6.

Пружалац услуге је дужан да у року од 15 (петнаест) дана од дана закључења Уговора Наручиоцу достави оригинал или оверену фотокопију полисе осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 40/15), као и полисе осигурања запослених од последица несрећног случаја, у свему према важећим прописима. Осигурање у наведеном смислу мора постојати током читавог периода реализације овог Уговора.


УГОВОРЕНА УГОВОРЕНА ВРЕДНОСТ (ЦЕНА)

Члан 7.
Укупна уговорена вредност (цена) услуга стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума („Фрушкогорски коридор“) износи ______________ РСД без ПДВ-а (словима: _______________________динара) без ПДВ-а, што са порезом на додату вредност (ПДВ-ом) од ____% износи _______________ РСД  (словима: ____________________________ динара).

Структура цене утврђује се на основу Обрасца структуре цена из Понуде:


	Услуге стручног надзора над извођењем радова на изградњи брзе саобраћајнице - државног пута IБ реда бр. 21 Нови Сад - Рума
	

Цена у динарима (РСД)  без ПДВ-а
	

Цена у динарима (РСД) са ПДВ-ом

	(А)
Цена услуге за један месец пружања услуга у периоду извођења радова
	
	

	(Б)
Укупна цена услуге за 42 месеца пружања услуга у периоду извођења радова
	
	

	(В)
Цена услуге за један месец пружања услуга у периоду за пријављивање недостатака
	
	

	(Г)
Укупна цена услуге за 24 месеца пружања услуга у периоду за пријављивање недостатака
	
	

	
УКУПНО (Б) + (Г)

	
	




	Аванс у %, односно у РСД са 
ПДВ-ом (максимално 10%):

	



У цену су урачунати трошкови ангажовања радне снаге – кадрова Пружаоца услуга (кључног, некључног и осталог особља Пружаоца услуга), опреме, материјала, трошкови израде извештаја о извршеним услугама стручног надзора, као и друге документације потребне за реализацију уговора, трошкови транспорта/превоза, смештаја, комуникације, друштвених обавеза, режијски трошкови, трошкови штампања, трошкови контроле пројектно-техничке документације Извођача радова, трошкови осигурања, трошкови издавања средстава обезбеђења, испитивања и доказивања квалитета, трошкови лабораторије, трошкови заштите у време вршења стручног надзора и сви други, посредни и непосредни, зависни трошкови Пружаоца услуга за реализацију уговорених обавеза.

Члан 8.
Уговорена вредност је укупна цена из Понуде Пружаоца услуга и иста представља максималан плативи износ Пружаоцу услуга. 

Измена уговорене вредности (цене) у смислу њеног увећања могућа је под условима утврђеним документацијом за јавну набавку бр. 0028/2021 и овим Уговором, само под условима и у границама прописаним одредбама Закона о јавним набавкама које се односе на измене током трајања уговора. 

Уговорена вредност (цена) може бити повећана током трајања уговора само у случају наступања непредвиђених околности које би условиле додатна кадровска, материјална или временска ангажовања Пружаоца услуга, из објективних разлога који се нису могли предвидети у тренутку објављивања јавног позива за подношење понуда и документације за јавну набавку на основу које је закључен овај уговор, у случају продужетка рока важења овог уговора због обуставе радова или настанка околности у којима се радови на реализацији предметног пројекта не изводе током одређеног временског периода, за период за који се продужава рок за извођење радова у складу са Комерцијалним уговором, као и из разлога који би били повезани са изменама прописа, неочекиваним догађајима, ванредним околностима, актима и/или мерама државне власти, потребом за отклањањем ризика од наступања штете, вишом силом, или из других разлога на које уговорне стране нису могле да утичу. У таквом случају, биће закључен посебан анекс уговора, уз поштовање норми и ограничења која су прописана Законом о јавним набавкама за измене током трајања уговора.


 НАЧИН И РОК ПЛАЋАЊА
Члан 9.
Наручилац ће извршити авансно плаћање у износу _________  динара (*у складу са садржином прихваћене понуде, максимално 10% од укупно уговорене цене са ПДВ-ом) од укупно уговорене цене са ПДВ-ом у року до 45 дана, у складу са важећим Законом о роковима измирења новчаних обавеза у комерцијалним трансакцијама, од дана када Пружалац услуге достави Наручиоцу: 
· предрачун (авансна ситуација према обрасцу који одобри Наручилац) у 6 (шест) истоветних примерака,
· банкарску гаранцију за повраћај аванса,
· банкарску гаранцију за добро извршење посла,
· полисе осигурања.


Плаћање по закљученом Уговору ће се вршити на рачун одређен од стране Пружаоца услуга, и то у року од највише 45 дана од дана пријема и овере рачуна (месечне ситуације / фактуре) Пружаоца услуга код Наручиоца. Наручилац се обавезује да Пружаоцу услуге исплати укупну уговорену вредност (цена) из Уговора о јавној набавци на следећи начин:

1) испостављањем редовних привремених месечних ситуација са обрачунатим једнаким месечним износима према Обрасцу структуре цене из прихваћене понуде, умањењеним за 10%, почевши од прве привремене ситуације, која се испоставља на крају првог месеца рачунајући од дана закључења Уговора. Привремене ситуације се испостављају према ценама датим у Обрасцу структуре цене из прихваћене понуде – према понуђеној цени услуге за период извођења радова (42 месеца) и према понуђеној цени услуге за период за пријављивање недостатака (24 месеца);
По истеку периода за извођење радова (42 месеца) и издавању потврде о преузимању радова, односно по извршењу тог дела услуге, Извршилац има право на исплату вредности умањења од 10% по свим до тада испостављеним ситуацијама, што ће бити исказано и обрачунато у последњој привременој ситуацији за период извођења радова.
2) Окончана ситуација износи 10% од укупне вредности испостављених привремених ситуација за период за пријављивање недостатака (што одговара вредности умањења од 10% по свим испостављеним привременим ситуацијама у периоду за пријављивање недостатака). Извршилац испоставља Окончану ситуацију на исти начин као и све претходне привремене месечна ситуације. Услов за оверу и исплату окончане ситуације за предметну услугу је издавање потврде о пријему по завршетку радова, истеку рока за пријављивање недостатака и спроведеном коначном обрачуну радова.

Имајући у виду да су Комерцијалним уговором дефинисани посебни рокови за сваку од напред наведених деоница на Фрушкогорском коридору, као и да реализација уговора о јавној набавци бр. 0028/2021 пратити динамику реализације Комерцијалног уговора, у случају да након истека рока од 42 месеца од дана закључења уговора о јавној набавци бр. 0028/2021 радови на свим деоницама не буду у целости окончани, односно да период за пријављивање недостатака не почне да тече на свим деоницама у наведеном року, уговорне стране могу приступити закључењу посебног анекса уговора, ради прецизирања начина плаћања у оквиру укупне уговорене цене, односно у оквиру износа до тада неисплаћених средстава укупне уговорене цене.

Правдање аванса вршиће се тако што ће почевши од прве привремене ситуације, износ фактурисаних Услуга у периоду на које се ситуација односи, умањивати најмање 15℅ од вредности испостављене привремене месечне ситуације, па све до његовог коначног правдања. Пружалац услуга је у обавези да цео износ примљеног аванса оправда закључно са последњом привременом - месечном ситуацијом. Уколико се повраћај аванса не изврши закључно са последњом привременом ситуацијом или пре раскида, целокупна неисплаћена разлика одмах доспева за плаћање према Наручиоцу.
Износ аванса, чије правдање је предвиђено на напред описани начин, улази у укупну уговорену цену.

	Рачуни за пружене услуге из претходног става се достављају Наручиоцу на адресу: Коридори Србије д.о.о. Београд, Краља Петра бр. 21.
	Обавезе плаћања које доспевају у наредној буџетској години биће реализоване највише до износа средстава која ће Наручиоцу за ту намену бити одобрена у тој буџетској години.


РОК
Члан 10.
Рок за завршетак услуга стручног надзора je везан за реализацију Комерцијалног уговора и тај рок износи 66 месеци, рачунајући од дана закључења уговора.

[bookmark: _Hlk82515257]Рок за завршетак услуга стручног надзора укључује вршење стручног надзора у периоду извођења радова по Комерцијалном уговору - 42 месеца, рачунајући од закључења овог уговора, као и пружањe услуга надзора у периоду за пријављивање недостатака - 24 месеца (у складу са Комерцијалним уговором, период за пријављивање недостатака који су последица грешака у пројектовању или извођењу радова износи 2 (две) године, рачунајући од датума издавања Потврде о преузимању радова Наручиоцу).

Пружалац услуга се обавезује да у додатном року од 60 дана, рачунајући од истека рока за пријављивање недостатака, односно од истека рока из става 1. овог члана, обави све активности у вези са сређивањем и припремом документације надзора за примопредају и у вези са стварањем услова за окончање уговора, што ће представљати део услуге који је урачунат у укупну уговорену цену. 

Пружалац услуге је у обавези да изврши комплетну услугу надзора до завршетка пројекта изградње по Комерцијалном уговору и техничког прегледа изведеног објекта, тј. да по потреби скрати или продужи рок за извршење услуге у складу са динамиком извођења радова без додатне надокнаде или одбитка. Уговорне обавезе Пружаоца услуге се сматрају извршеним након добијања позитивног мишљења Комисије за технички преглед објекта и достављања завршног извештаја.

Продужетак рока за извођење радова по Комерцијалном уговору представљаће разлог за продужетак рока важења овог уговора. Поред тога, уговорени рок може бити продужен из објективних разлога који се нису могли предвидети у тренутку објављивања јавног позива за јавну набавку бр. 0028/2021, односно из објективних разлога који су јасно и прецизно одређени у јавном позиву и конкурсној документацији за предметну јавну набавку, у Уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуга као вршиоца стручног надзора, уз поштовање одредби важећег Закона о јавним набавкама. Ти разлози могу бити повезани са изменама прописа, неочекиваним догађајима, мерама и/или актима државне власти, потребом за отклањањем ризика од наступања штете, вишом силом, ванредним околностима, околностима које онемогућавају или битно отежавају испуњење уговорних обавеза, а за које није одговорна страна која захтева продужетак уговореног рока, или другим објективним разлозима на које уговорне стране нису могле да утичу.  

ОБАВЕЗЕ ПРУЖАОЦА УСЛУГА:
Члан 11.
Пружалац услуга се обавезује:
· да у року од 15 (петнаест) дана од дана закључења уговора преда Наручиоцу средство обезбеђења за испуњење уговорних обавеза и средство обезбеђења за повраћај аванса, у складу са условима из документације за јавну набавку бр. 0028/2021 и уговора о јавној набавци;
· да обезбеди неопходан кадровски капацитет, да достави Списак особља, као и да о свакој промени у саставу особља и/или свакој другој промени која би наступила од тренутка закључења уговора, а могла би бити од значаја и од утицаја на испуњење обавеза преузетих уговором, као и у погледу обавеза које за Пружаоца услуга  произилазе из закона и других прописа, без одлагања обавести Наручиоца;
· да благовремено и детаљно проучи Техничке спецификације из документације за предметну јавну набавку, за услуге које ће бити предмет уговора о јавној набавци, као и да од Наручиоца благовремено, писмено, затражи објашњење у вези са недовољно јасним детаљима, у складу са чим је Наручилац дужан да поступи и да у примереном року и Пружаоцу услуга, у писаној форми или путем електронске поште, пружи тражено објашњење о Техничким спецификацијама;
· да у року од највише 15 (петнаест) дана од дана закључења уговора достави Наручиоцу доказ (оригинал или оверену фотокопију полисе осигурања) о обезбеђењу осигурања од професионалне одговорности – уколико то није извршено у ранијој фази спровођења поступка јавне набавке, и то на осигурање од последица стручне грешке која настане током обављања послова вршиоца стручног надзора сходно уговору, у складу са важећим Правилником о условима осигурања од професионалне одговорности, као и полису осигурања запослених од последица несрећног случаја; осигурање у наведеном смислу мора бити обезбеђено током читавог периода реализације уговора о јавној набавци;
· да предметне услуге стручног надзора пружа у свему према условима Уговора, јавног позива и  документације за јавну набавку на основу које је овај уговор закључен, према правилима струке, техничким нормативима и стандардима, са одговарајућим степеном пажње доброг привредника и доброг стручњака, у складу са законом, подзаконским актима и другим прописима који уређују предметну област, као и у складу са Комерцијалним уговором;
· да сарађује са Наручиоцем, као и са другим субјектима ангажованим на реализацији пројекта изградње брзе саобраћајнице - државног пута IБ реда бр. 21 Нови Сад - Рума („Фрушкогорски коридор“), према потребама посла и под условима и на начин одређен уговором о јавној набавци;
· да, без писане сагласности Наручиоца, током пружања услуга не објављује, нити чини доступним трећим лицима документацију и податке које је добио од Наручиоца ради пружања предметних услуга, било у целини, било у деловима, и да третира као поверљиве све техничке и друге податке везане за Уговор. Сви документи, нацрти и друге информације у вези са Уговором Пружалац услуга је дужан да користи искључиво за извршење уговорних обавеза;
· да преузме потпуну одговорност за извршење уговорних обавеза и квалитет извршене услуге, као и да поступи по евентуалним примедбама Наручиоца и да на начин и у примереном року који одреди Наручилац евентуалне недостатке отклони;
· да се приликом реализације уговора у свему придржава уговорних одредби.
· Пружалац услуга је дужан да сарађује са комисијом за технички преглед и да поступа у складу са свим захтевима те комисије.
· Пружалац услуга је дужан да комисији за технички пријем достави сву потребну документацију у складу са Законом о планирању и изградњи и Правилником о садржају и начину спровођења техничког прегледа и издавању потребних лиценци и другим релевантним пописима и у складу са Комерцијалним уговором.

ОБАВЕЗЕ НАРУЧИОЦА:
Члан 12.
Наручилац се обавезује:
· да благовремено и уредно предузима акте и радње предвиђене овим уговором и да комуникацију са Пружаоцем услуга организује и врши на начин којим се обезбеђује што ефикасније и сврсисходније извршење уговорних обавеза, а посебно да, у примереном року, Пружаоцу услуга у писменој форми пружи објашњење о Техничким спецификацијама, када Пружалац услуга то затражи, сходно одредбама овог Уговора;
· да Пружаоца услуга уредно и благовремено обавештава о свим околностима које би могле бити од значаја и од утицаја на испуњење обавеза Пружаоца услуга;
· да омогући Пружаоцу услуга вршење услуга стручног надзора уредним достављањем комплетне уговорне  и друге документације која је потребна за вршење услуга стручног надзора и предузимањем других потребних мера и активности у складу са законом, другим релевантним прописима и уговорним обавезама;
· да уредно врши плаћања, под условима и на начин предвиђен чланом 9. овог Уговора;
· да, по окончању уговора, на захтев Пружаоца услуга изврши повраћај нереализованих средстава обезбеђења у року од 5 дана од дана достављеног захтева.

УГОВОРНА КАЗНА
Члан 13.
Ако Пружалац услуге не испуни уговорне обавезе у роковима предвиђеним чланом 11. овог Уговора, дужан је да плати Наручиоцу следеће:
(а) за сваки дан кашњења предаје Месечног извештаја стручног надзора Наручилац може трајно задржати износ од 50.000,00 РСД (динара) за сваки дан кашњења;
(b) за сваки дан кашњења у предаји записника и за сваки дан кашњења у односу на рок који је дефинисао Наручилац у писаном обавештењу Пружаоцу услуга у вези са извршењем уговорних обавеза Пружаоца услуге, Наручилац може трајно задржати износ 25.000,00 РСД за сваки дан кашњења.
(c) за сваки дан кашњења са предајом Завршног извештаја Наручилац може трајно задржати износ 150.000,00 РСД за сваки дан кашњења.
(d) за сваки дан кашњења у достави остале документације, у односу на рок наведен у уговору, односно захтеву, Наручилац може трајно задржати износ 150.000,00 РСД за сваки дан кашњења.

Укупна сума одбитака по свим горе наведеним критеријумима може износити максимално 10% (десет процената) од Уговорне цене. Уколико Пружалац услуге буде додељен максимални износ Уговорних казни, Наручилац стиче право на раскид Уговора.

Износи уговорених казни обрачунавају се и наплаћују кроз прву наредну привремену ситуацију, док укупни износ примењених уговорних казни уговарачи утврђују у поступку коначног обрачуна.

СРЕДСТВА ОБЕЗБЕЂЕЊА
Члан 14.
	Пружалац услуге се обавезује да у року од 15 дана од дана закључења овог уговора, преда Наручиоцу:
1. банкарску гаранцију за добро извршење посла - за испуњење уговорних обавеза, која ће бити са клаузулама: неопозива, без права на приговор, безусловна и платива на први позив сходно члану 1087 Закона о облигационим односима. 
Банкарска гаранција за добро извршење посла издаје се у висини од 5% од укупне уговорене вредности - цене без ПДВ-а, са роком важности који је 60 дана дужи од датума завршетка Услуге дефинисаног чланом  10. Уговора. 
Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Пружалац услуге не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Пружаоца услуга. Поднета банкарска гаранциа не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. 
У случају продужења рока важења банкарске гаранције за добро извршење посла, износ те гаранције се не може смањити.
2. банкарску гаранцију за повраћај авансног плаћања (*уколико је аванс уговорен), која ће бити са клаузулама: неопозива, без права на приговор, безусловна и платива на први позив, а сходно члану 1087 Закона о облигационим односима. Банкарска гаранција за повраћај авансног плаћања издаје се у висини плаћеног аванса са ПДВ-ом, са роком важности који је 60 дана дужи од датума завршетка услуге дефинисаног чланом  10. Уговора. Гаранција остаје на снази све док се не оправда аванс, али се износ гаранције прогресивно умањује за износ оправданог аванса како је исказано у привременим ситуацијама. Камата на авансно плаћање се не обрачунава. Наручилац ће реализовати банкарску гаранцију за повраћај аванса у случају да Понуђач не изврши своје уговорне обавезе у роковима и на начин предвиђен Уговором, односно употреби аванс за намену која се не односи на трошкове мобилизације везане за услуге или уколико не оправда примљени аванс у року и на начин утврђен Уговором или не одржава гаранцију важећом на начин утврђен Уговором. 
Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова или друге њене битне елементе. 
Ако се за време трајања Уговора промене рокови за извршење уговорне обавезе, важност банкарске гаранције за повраћај аванса мора да се продужи односно ускладити са овом променом. 

ВИША СИЛА 
   Члан 14.
Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе. 

Виша сила подразумева екстремне и ванредне догађаје који се не могу предвидети, који су се догодили без воље и утицаја уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови исл.), императивне одлуке власти (забрана промета увоза и извоза и сл.) и сл.

Уговорна страна које је погођена вишом силом одмах ће у писаној форми обавестити другу страну о настанку непредвиђених околности (више силе) и доставити одговарајуће доказе. 


МОГУЋНОСТ ИЗМЕНА УГОВОРА:
Члан 15.
Уговорне стране могу приступити изменама Уговора у погледу рокова и/или начина пружања уговорених услуга, као и у погледу уговорене вредности уговорених услуга и/или других елемената уговора, на основу писаног споразума у форми анекса уговора, из објективних разлога који се нису могли предвидети у тренутку објављивања јавног позива за јавну набавку на основу које је закључен овај Уговор, односно из објективних разлога који су јасно и прецизно одређени у јавном позиву и у документацији за предметну јавну набавку, у овом Уговору, односно који су предвиђени посебним прописима, и то како по захтеву Наручиоца, тако и по захтеву Пружаоца услуга, уз поштовање одредби важећег Закона о јавним набавкама, уз посебну напомену да нису могуће измене којима би се променила природа Уговора. Ти разлози могу бити повезани са изменама прописа, неочекиваним догађајима, мерама и/или актима државне власти, потребом за отклањањем ризика од наступања штете, вишом силом, ванредним околностима, изменама услова за израду предметне пројектно-техничке документације и променама везаним за планиране радове на предметним аутопутним деоницама, околностима које онемогућавају или битно отежавају испуњење уговорних обавеза, а за које није одговорна страна која захтева измену уговора, или другим објективним разлозима на које уговорне стране нису могле да утичу.  

РАСКИД УГОВОРА
Члан 16.
У случају да Пружалац услуга не испуњава уговорне обавезе, Наручилац задржава право да, поред наплате средстава обезбеђења, раскине уговор са Пружаоцем услуга.

На сва питања која нису прецизирана овим уговором, а односе се на споразумни, једнострани раскид, као и отказ уговора, примењиваће се релевантне одредбе Закона о облигационим односима.

ПРЕЛАЗНЕ И ЗАВРШНЕ ОДРЕДБЕ
Члан 17.
За све што није регулисано овим уговором, примењиваће се одредбе закона који регулише облигационе односе, закона којим је уређено планирање и изградња, као и други релевантни прописи.

Члан 18.
Све спорове који проистекну у реализацији овог уговора, уговорне стране ће настојати да реше споразумно. У случају да споразум није могућ, спор ће бити  решен пред стварно надлежним судом у Београду.
Члан 19.
Овај уговор сматра се закљученим даном стављања последњег потписа уговарача.

Овај уговор је закључен у 4 (четири) истоветна примерака од којих по 2 (два) примерка припада свакој уговорној страни.


ПРУЖАЛАЦ УСЛУГА:					НАРУЧИЛАЦ:

________________					КОРИДОРИ СРБИЈЕ д.о.о.
								Београд

______________________					_____________________
								Александар Антић, в.д. директора
								

Напомена:
· Овај Mодел уговора представља садржину уговора који ће бити закључен са изабраним понуђачем. 

